Borja Port Art inicia la programació aquest dissabte
12 juliol 2022

## Borja Port Art inicia la programació aquest dissabte12 juliol 2022Última actualització: 12 juliol 2022

![](../gestion/img/63686caae120d16727b06a6173afe861a936fdd8e83af8f63906283b34ecf316.jpg)  
  

La tècnica de Turisme, Marina Sannmartín i el tècnic del departament de Política Festiva i Escena Urbana, Juanjo Payá, han presentat aquest matí en roda de premsa el calendari d'activitats de la setena edició de Borja Port Art. Una iniciativa gratuïta que tindrà lloc al Moll dels Borja tots els dissabtes del 16 de juliol al 20 d'agost a les 20 hores.

Tal com s'ha explicat a la roda de premsa, les activitats programades no seran només de circ i inclouran espectacles de teatre, màgia i humor dirigits a tots els públics. Com ja és habitual, aquest any l'edició també compta amb el suport de Territori Borja i Turisme Comunitat Valenciana.  
Sobre Borja Port Art, **Marina Sanmartín** ha dit que es tracta d'una activitat cultural i complementària per als nostres visitants i els ciutadans de Gandia. "_Parlem de teatre, circ i espectacles de carrer de molta qualitat que aporten un plus a la nostra oferta cultural de l'estiu_".

Per part seua, **Juanjo Payá** ha incidit que durant la temporada estival tant la ciutat com la platja tenen una àmplia programació d'iniciatives culturals. Pel que fa a la programació, Payá ha recordat que estem immersos dins de l'any jubilar de Sant Francesc de Borja per la qual cosa s'ha fet un esforç extra per augmentar encara més la qualitat dels espectacles que es faran. "_Es tracta de companyies que, majoritàriament, fan circ contemporani per la qual cosa cada espectacle està compost per diverses disciplinescom teatre, màgia, acrobàcia, dansa, etc._".

Aquesta edició comptarà amb actuacions de companyies nascudes a Argentina o Brasil i altres nacionals. "_Hem buscat la diversitat geogràfica perquè els espectadors puguen conéixer el que es fa a altres llocs_" i ha afegit que Gandia ja s'ha convertit en un referent d'art de carrer amb el Festival MIRA.

Finalment, durant la intervenció s'ha avançat que el dia 30 d'agost se celebrarà un especial de l'Any Borja on a més de l'actuació d'una companyia d'art de carrer hi haurà sorpreses relacionades amb la pirotècnia i les arts festives.

  
**Programació:?**

16/07 Duo - Laos OVEJA NEGRA  
23/07 Cia. Circo - Los KASUMAY  
30/07 XA! Teatre - SABATES EN L'AIRE  
6/08 Mumusic Circus - FLOU PAPAGAYO  
13/08 Balusca - RAR  
20/08 Edu Manzanas - FUERA DE STOCK